**Sans queue ni tête** (kansainvälisesti *Special Treatment*) on vuonna 2010 ensi-iltansa saanut Jeanne Labrunen ohjaama ranskalainen mustan komedian draamaelokuva, jonka pääosia näyttelevät Isabelle Huppert ja Bouli Lanners. Jeanne Labrune käsikirjoitti elokuvan Richard Debuisnen kanssa, ja elokuvan tuottajana oli Jani Thiltges.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Sans queue ni tête* kertoo prostituoidusta ja psykoterapeutista, jotka huomaavat, että heillä on paljon enemmän yhteistä kuin mitä he olivat kuvitelleet. Tasokas, pitkään työskennellyt prostituoitu Alice Bergerac (Isabelle Huppert) alkaa miettiä toisenlaista uraa. Sillä aikaa neuroottinen mutta arvostettu psykoanalyytikko Xavier Demestre (Bouli Lanners) yrittää selvitellä omia henkilökohtaisia ongelmiaan, kun hänen vaimonsa Hélène (Valérie Dréville) alkaa vaatia avioeroa. Xavier ei ole tyytyväinen seksielämäänsä, joten hänen ystävänsä ehdottaa häntä kääntymään ammattilaisen puoleen ja pistää hänet ottamaan yhteyttä Aliceen. Kun Xavier ja Alice löytävät yhteisen sävelen, he tekevät sopimuksen – Xavier pitää Alicelle terapiaistuntoja, jotta tämä saa lisättyä itseluottamustaan ja selvitettyä tunteensa alkaessaan luopua prostituutiosta, ja vastineeksi psykoterapiasta Alice antaa Xavierille seksiterapiaa.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Isabelle Huppert  | … |  Alice Bergerac
  |
|  Bouli Lanners  | … |  tohtori Xavier Demestre
  |
|  Richard Debuisne  | … |  Pierre Cassagne
  |
|  Sabila Moussadek  | … |  Juliette
  |
|  Valérie Dréville  | … |  Hélène Demestre
  |
|  Mathieu Carrière  | … |  Robert Masse
  |
|  Frédéric Pierrot  | … |  François Briand
  |
|  Karim Leklou  | … |  Bruno
  |

Tuotanto
--------

*Sans queue ni têten* kuvaukset alkoivat 28. syyskuuta ja päättyivät 12. marraskuuta 2009. Elokuva kuvattiin Brysselissä, Liègessä, Charleroissa, Luxemburgissa ja Pariisissa. Elokuvan tuotantoyhtiöinä olivat Liaison Cinématographique, Art-Light Productions, Samsa Films ja Artémis Productions.

*Sans queue ni têten* virallinen traileri julkaistiin 31. elokuuta 2010.

Julkaisu ja vastaanotto
-----------------------

*Sans queue ni tête* sai ensi-iltansa Ranskassa 29. syyskuuta 2010 ja oli Rezo Filmsin teatterilevittämä. Elokuva keräsi Ranskassa teatterikierroksensa aikana 56 445 katsojaa.

*Sans queue ni tête* on saanut elokuvakriitikoilta sekalaisen vastaanoton. Rotten Tomatoes -sivuston mukaan 41% kriitikoista on antanut elokuvalle positiivisen arvosanan 4,9/10 keskiarvolla. Keräys perustuu 17 arviointiin. 170 käyttäjästä 33% on antanut elokuvalle positiivisen arvosanan 2,9/5 keskiarvolla. Metacritic-sivuston mukaan 11 arvostelun perusteella elokuva on saanut 49 pistettä sadasta mahdollisesta.

*Sans queue ni tête* julkaistiin Ranskassa DVD:lle 2. helmikuuta 2011.

Lähteet
-------

1. 1 2 3  Sans queue ni tête *unifrance.org*. Unifrance.org. Viitattu 7.2.2017. (ranskaksi)
2. 1 2 3 4 5 6 7 8 9  SANS QUEUE NI TÊTE *allocine.fr*. Allocine.fr. Viitattu 7.2.2017. (ranskaksi)
3. 1 2 3 4  SPECIAL TREATMENT (2011) *rottentomatoes.com*. Rottentomatoes.com. Viitattu 7.2.2017. (englanniksi)
4. 1 2  Special Treatment 2011 *metacritic.com*. Metacritic.com. Viitattu 7.2.2017. (englanniksi)

Aiheesta muualla
----------------

* *Sans queue ni tête* Internet Movie Databasessa. (englanniksi)
* *Sans queue ni tête* AllMoviessa. (englanniksi)
* *Sans queue ni tête* AlloCinéssä (ranskaksi)
* *Sans queue ni tête* UniFrancessa (ranskaksi)